I.- Yonville-l’Abbaye (nomentat atau per çò d’ua anciana abadia de capuchins que d’era ja non i a tralha) ei ua poblacion plaçada a ueit lègues de Rouen, entre era carretèra d’Abbeville e era de Beauvais, ath hons d’ua val adaiguada peth Rieule, arriuet qu’aboque es sues aigües en Andelle dempús d’auer hèt rodar tres mòles apròp dera desbocadura, e qu’en eth se trapen quauques trueites qu’es mainatges s’entretien a pescar damb lata, mès que mès es dimenges.